# *Csongrád Városi Önkormányzat Polgármesterének*

# *12/2020. (III. 27.)rendelete*

***a Körös-toroki üdülőterületen a járművel történő díjköteles várakozás szabályairól szóló***

# *21/2017. (VII. 13.) önkormányzati rendelet módosításáról*

A Polgármester a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A Rendelet **4.§ (2) bekezdése a következő e) és f) ponttal egészül ki:**

*„e) a világoszöld alapszínű forgalmi rendszámmal ellátott környezetkímélő gépkocsik,*

*f) állami, közigazgatási, hatósági és állami vagyonkezelési jogkört gyakorló szervek, valamint a polgárőrség - feladataik ellátásának idejére – a hivatalos gépjárműveik”*

2.§ Ez a rendelet **2020. április 1. napján lép hatályba** és az azt követő napon hatályát veszti.

Bedő Tamás polgármester

**Záradék:**

A rendelet kihirdetésének napja: 2020. március 27.

Dr. Juhász László jegyző

**INDOKOLÁS**

**1.§**

Az önkormányzat környezetvédelmi okokból díjmentességet biztosít a zöld alapszínű forgalmi rendszámmal ellátott környezetkímélő gépkocsik részére a fizetős parkolási zónában, valamint mentesíti a díjfizetés alól a hatóságokat és más hivatalos szerveket a munkájuk zavartalan ellátása érdekében.